17 gevalle van masels in Johannesburg – dis die simptome
JY LEES NOU 17 gevalle van masels in Johannesburg – dis die simptome
Die Stad Johannesburg begin volgende Maandag, 15 Mei, met ’n grootskaalse inentingsveldtog teen masels.
Dis nadat 17 gevalle van hierdie siekte, wat in sommige gevalle dodelik kan wees, die afgelope tyd in Gauteng aangemeld is. Dr. Mpho Phalatse, burgemeesterskomiteelid vir gesondheid en maatskaplike ontwikkeling, sê 13 van hierdie gevalle is in die groter Johannesburg aangemeld.
“Ouers en gemeenskapsleiers kan help deur seker te maak dat hul kinders teen masels ingeënt word,” sê hy. Phalatse het ook gewaarsku dat enige kind wat lyk asof hy aan die simptome van masels ly, dadelik na ’n gesondheidsorgsentrum geneem moet word vir ’n ondersoek. Die Gautengse departement van gesondheid het ook besluit om gedurende Mei sowat 1 miljoen kinders van ses maande tot vyf jaar in te ent.
In #Spektrum: Die Gautengse Departement van Gesondheid het begin met 'n veldtog om 1 miljoen kinders teen masels in te ent. #monspek1 @zarsg — Jean Esterhuizen (@baddieju) May 8, 2017
In Johannesburg word dié ouderdom tot 15 jaar verhoog.
Enigiemand wat vermoed hul kind het masels opgedoen, moet hom so gou moontlik na hul naaste dokter of kliniek neem.
Simptome van masels kom gewoonlik binne 14 dae voor nadat iemand aan die virus blootgestel is.